એવું પણ કહેવાઇ રહ્યું છે કે, આ વીડિયો પાછળ કોઇ પ્રોફેશનલનો હાથ હોય, કારણ કે વીડિયો એડિટ કરવામાં આવ્યો છે અને તેમાં કેપ્શન પણ છે. આ અંગે પણ તપાસ હાથ ધરવામાં આવશે. તેમનો પહેલો વીડિયો આવ્યા બાદ બીએસએફ તરફથી યાદવ વિરુદ્ધ કોર્ટ ઓફ ઇનક્વાયરી શરૂ થઇ ગઇ છે. સાથે જ યાદવની વૉલેન્ટ્રી રિટાયરમેન્ટની અપીલ પણ બરખાસ્ત કરવામાં આવી છે. સાથે જ ટ્રૂપને જે ખાવાનું આપવામાં આવી રહ્યું છે, તેની પણ ઇન્ટરનલ ઇનક્વાયરી થઇ, જેમાં સામે આવ્યું છે કે તેજ બહાદુરે કરેલી ફરિયાદ સંપૂર્ણ રીતે ખોટી છે. આ અંગે વડાપ્રધાન નરેન્દ્ર મોદીની ઓફિસના કાર્યાલયને તથા ગૃહ મંત્રાલયને પણ જાણકારી આપવામાં આવી છે.